Gilbert Kwemoi Soet

Gilbert Kwemoi Soet (født 3. oktober 1997) er en kenyansk friidrettsutøver som konkurrerer i mellomdistanseløp. Han har sølv på 1500 meter fra Juniorafrikamesterskapet i friidrett 2015 som fremste internasjonale meritt.

Idrettskarriere 
2014
Kwemoi vant 1500 meter ved ungdomsafrikamesterskapet i friidrett 2014, der han løp på 3:45,39. Mulugeta Asssefa Uma fra Etiopia kom på 2.-plass og Mostafa Smaili fra Marokko på  3.-plass.

Ved ungdoms-OL 2014 i august deltok han på 1500 meter, og satte personlig rekord i innledningsheatet, med 3:45,21. Han vant finalen, der han forbedret sin personlige rekord til 3:41,99. Dette var også årsbeste i verden for juniorer.

2015
Ved Juniorafrikamesterskapet i friidrett 2015 i mars kom Kwemoi på 2.-plass på 1500 meter, bak Anthony Kiptoo, men foran Chala Regasa. 

I juni deltok han ved Tour of Marseille i Frankrike, der han satte ny personlig rekord på 3:35,68, og kom på 9.-plass.

Progresjon 
1500 meter
 2014 – 3:41,99
 2015 – 3:35,68 (PR)

Referanser

Eksterne lenker 
 
  Profil hos Sport.be

Kenyanske mellomdistanseløpere‎
Fødsler i 1997
Deltakere under Sommer-OL for ungdom 2014